दून विस में बनी पार्किंगों पर उठे सवाल
विधानसभाक्षेत्र दून में आधे अधूरे कामों का उद्घाटन कर जनता के साथ मंत्रियों सरकार को भी गुमराह किया जा रहा है। हैरानी इस बात की है कि संबंधित विभाग बीबीएनडीए के कहने पर उद्योग मंत्री मुकेश अग्निहोत्री भी आधे अधूरे काम का उद्घाटन कर जनता को समर्पित कर गए। दून विधानसभा क्षेत्र में 74 लाख से सनसिटी मार्ग पर बनी ट्रक पार्किंग का उद्घाटन चर्चा का विषय बना हुआ है।
बीबीएनडीए द्वारा निमंत्रण पैलेस के सामने निर्मित आधी अधूरी ट्रक पार्किंग का उद्योग मंत्री द्वारा उद्घाटन किया गया जिस पर लोगों ने सवाल उठाने शुरू कर दिए हैं। हैरानी तो इस बात की है कि तो ट्रक पार्किंग का काम पूरा हुआ और ही ट्रक पार्किंग के अंदर से अवैध कब्जे हटाए गए। ऐसे में संबंधित विभाग द्वारा ट्रक पार्किंग का उद्घाटन करवाकर जनता को समर्पित किए जानेे पर विभाग की कार्यप्रणाली सवालों के घेरे में गई है। माना जा रहा है कि इन उद्घाटनों के जरिए कांग्रेस पार्टी अपना राजनैतिक लाभ उठाने की भी फिराक में है।
सनसिटी मार्ग पर पार्किंग को लोकार्पित करने के बाद भी मजदूर पार्किंग निर्माण कार्य में जुटे थे। गौर हो कि औद्योगिक नगरी बद्दी में वाहनों की भारी आवाजाही को देखते हुए बीबीएनडीए ने सनसिटी रोड पर पार्किंग निर्माण शरू किया था। बददी में बड़े ट्रालों के पार्किंग की कहीं भी व्यवस्था नहीं थी, इसलिए ट्राला ऑपरेटरों को सड़कों पर अपने वाहन पार्क करने पड़ते थे। इसी के चलते सरकार ने बद्दी में 75 ट्रकों की पार्किंग निर्माण के लिए लाखों रुपए का बजट मुहैया करवाया। बीबीएनडीए ने इस पार्किंग का निर्माण कार्य जोरों पर चलाया गया है, लेकिन आरोप है कि मंत्री के जरिए आधी-अधूरी पार्किंग का उद्घाटन किया गया।
क्या कहते हैं सीईओ
सीईओबीबीएनडीए राजीव कुमार ने कहा कि इस पार्किंग पर 74 लाख रुपए खर्च किए जा रहे हैं। पार्किंग का काम पूरा है, लेकिन वहां लंबित छोटे-मोटे कार्य करवाए जा रहे हैं। अवैध कब्जे हटवाने के लिए तहसीलदार को पत्र लिख दिया है। कब्जे हटाना उनका काम है।
hin_Deva hin_Deva hin_Deva hin_Deva hin_Deva hin_Deva